Lav et referat af nedenstående tekst:

Tekst:
Juli har indtil videre blot budt på to meteorologiske sommerdage og er med en middeltemperatur på én grad under normalen på vej til at blive den koldeste af sin slags i mindst 20 år. Derudover har måneden budt på mindre sol end normalt - og mere nedbør. Men for en kort bemærkning er der nu udsigt til et par dage med stabilt vejr i slutningen af ugen - samtidig med, at vi tager hul på august. I første omgang skal vi dog lige væbne os med tålmodighed, for et lavtryk med regn og masser af blæst kommer til at sætte sit præg på vejret tirsdag og onsdag. Vindstød af stormende kuling onsdag - men fra fredag sommerligt Mandag aften skal byger passere Danmark fra vest, og tirsdag fortsætter med at byde på ganske ustadigt vejr, selvom der også kan komme sol i perioder. Natten til søndag skal en ny front passere Danmark fra vest, og i kølvandet på den vil det efterhånden blæse kraftigt op fra vest - navnlig årstiden taget i betragtning. Især i de sene nattetimer og tidlige morgentimer kan vindstødene langs den jyske vestkyst nå stormende kuling, eller måske endda storm. Længere østpå - og inde over land - vil vindstødene nå hård kuling, hvilket fortsat er kraftig blæst for en dag i en sommermåned. Hele onsdagen bliver blæsende, og da der tilmed vil komme byger i en lind strøm, vil det på ingen måde føles som en dag i juli. Det bliver der heldigvis allerede lavet om på torsdag, hvor det efterhånden bliver tørvejr. Det vil dog fortsat blæse, men med færre skyer og mere solskin vil det føles mere behageligt at opholde sig udendørs. Det bliver endnu bedre fredag, hvor et højtryk efterhånden gør sin indflydelse gældende over os. Det resulterer i aftagende vind, tørvejr, færre skyer og højere temperaturer, der kan nå 22-24 grader. Lørdag kulminerer det gode vejr med rolige vindforhold, masser af solskin og temperaturer der måske kan nå over 25 grader, og dermed gøre den første august-dag til årets 15. sommerdag. Hvad der sker efter lørdag er fortsat usikkert, men det er sandsynligt, at den ustadige vejrtype nok engang vil få overherredømmet.

Referat:
Men inden da skal vi igennem en række blæsende dage med regn.